CELEX: 62017CN0666
Language: sl
Date: 2017-11-27 00:00:00
Title: Zadeva C-666/17 P: Pritožba, ki jo je AlzChem AG vložila 27. novembra 2017 zoper sodbo Splošnega sodišča (šesti senat) z dne 7. septembra 2017 v zadevi T-451/15, AlzChem AG/Komisija

26.3.2018   
            
            
               SL
            
            
               Uradni list Evropske unije
            
            
               C 112/8
            
         Pritožba, ki jo je AlzChem AG vložila 27. novembra 2017 zoper sodbo Splošnega sodišča (šesti senat) z dne 7. septembra 2017 v zadevi T-451/15, AlzChem AG/Komisija
   (Zadeva C-666/17 P)
   (2018/C 112/12)
   Jezik postopka: angleščina
   
      Stranki
   
   
      Pritožnica: AlzChem AG (zastopnika: A. Borsos, J. A. Guerrero Pérez, odvetnika)
   
      Druga stranka v postopku: Evropska komisija
   
      Predlogi
   
   Pritožnica Sodišču predlaga, naj:
   
               —
            
            
               tožbo razglasi za dopustno in utemeljeno;
            
         
               —
            
            
               sodbo razveljavi;
            
         
               —
            
            
               izpodbijani sklep razglasi za ničen; in
            
         
               —
            
            
               Komisiji naloži plačilo stroškov tožeče stranke.
            
         
      Pritožbeni razlogi in bistvene trditve
   
   
               1.
            
            
               Prvi pritožbeni razlog: napačna uporaba prava in očitna napaka pri presoji v zvezi z uporabo splošne domneve v zvezi z izjemo za varstvo namena preiskav Unije
               
                           —
                        
                        
                           Napačna uporaba prava s strani Komisije v zvezi z uporabo splošne domneve v zvezi z izjemo od zahtev za dostop do posebnih in določenih prej obstoječih dokumentov;
                        
                     
                           —
                        
                        
                           napačna uporaba prava s strani Komisije v zvezi z varstvom namena tekočih preiskav glede zahtev za dostop do posebnih in določenih prej obstoječih dokumentov;
                        
                     
                           —
                        
                        
                           napačna uporaba prava s strani Komisije in očitna napaka pri presoji v zvezi s presojo prevladujočega javnega interesa za zagotovitev učinkovitega pravnega sredstva (člen 47 Listine Evropske unije o temeljnih pravicah); in
                        
                     
                           —
                        
                        
                           napačna uporaba prava s strani Komisije glede uporabe temeljne pravice dostopa do dokumentov (člen 42 Listine Evropske unije o temeljnih pravicah)
                        
                     
         
               2.
            
            
               Drugi pritožbeni razlog: neobrazložitev zavrnitve dostopa do nezaupne različice ali do dostopa do dokumentov na kraju samem.